SADRŽAJ

[I. OPĆE ODREDBE 2](#_Toc5799355)

[II. ODREDBE ZA PROVOĐENJE 3](#_Toc5799356)

[1. Uvjeti određivanja i razgraničavanja površina javnih i drugih namjena 3](#_Toc5799357)

[2. Uvjeti smještaja građevina društvenih djelatnosti 3](#_Toc5799358)

[Sportska i rekreacijska namjena s oznakom R 3](#_Toc5799359)

[3. Uvjeti uređenja javnih površina 3](#_Toc5799360)

[Uređeni obalni pojas 3](#_Toc5799361)

[Obalna šetnica 3](#_Toc5799362)

[Pera za zaštitu plaže 3](#_Toc5799363)

[4. Uvjeti i način gradnje stambenih, poslovnih i gospodarskih građevina 4](#_Toc5799364)

[Mješovita namjena 4](#_Toc5799365)

[5. Način opremanja zemljišta prometnom, uličnom, komunalnom i telekomunikacijskom infrastrukturnom mrežom 5](#_Toc5799366)

[5.1.1. Uvjeti gradnje, rekonstrukcije i opremanja cestovne i ulične mreže i drugih javnih površina 5](#_Toc5799367)

[5.1.2. Trgovi i druge veće pješačke površine 5](#_Toc5799368)

[5.2. Uvjeti gradnje, rekonstrukcije i opremanja telekomunikacijske mreže 5](#_Toc5799369)

[Elektronička komunikacijska infrastruktura (EKI) 6](#_Toc5799370)

[5.3. Uvjeti gradnje, rekonstrukcije i opremanja komunalne infrastrukturne mreže i vodova unutar prometnih i drugih javnih površina (opskrba vodom, odvodnja i pročišćavanje otpadnih voda, elektroopskrba i javna rasvjeta) 6](#_Toc5799371)

[5.3.1. Elektroenergetska mreža 6](#_Toc5799372)

[5.3.2.Vodovodna mreža 6](#_Toc5799373)

[5.3.3.Odvodnja otpadnih voda 7](#_Toc5799374)

[5.3.4.Odvodnja oborinskih voda 8](#_Toc5799375)

[5.3.5.Zaštita od štetnog djelovanja voda 8](#_Toc5799376)

[6. Uvjeti uređenja i opreme zelenih površina 9](#_Toc5799377)

[7. Mjere zaštite prirodnih i kulturno-povijesnih cjelina i građevina i ambijentalnih vrijednosti 9](#_Toc5799378)

[8. Postupanje s otpadom 10](#_Toc5799379)

[9. Mjere sprječavanja nepovoljna utjecaja na okoliš 10](#_Toc5799380)

[9.1. Zaštita od buke 10](#_Toc5799381)

[9.2. Mjere zaštite i spašavanja u dokumentu prostornog uređenja 10](#_Toc5799382)

[1. Prirodne katastrofe i velike nesreće 10](#_Toc5799383)

[2. Tehničko – tehnološke katastrofe i velike nesreće 11](#_Toc5799384)

[3. Sklanjanje i uzbunjivanje stanovništva 11](#_Toc5799385)

[4. Mjere posebne zaštite u planiranju prostora 12](#_Toc5799386)

[9.3. Zaštita od požara i eksplozije 12](#_Toc5799387)

[Mjere zaštite od požara u urbanističkom planu uređenja 12](#_Toc5799388)

[Mjere zaštite od požara koje treba primijeniti pri projektiranju građevina i površina u obuhvatu plana 12](#_Toc5799389)

Na temelju članka 109. Zakona o prostornom uređenju (“Narodne novine” broj 153/13 i 65/17) i članka 37. Statuta Općine Dugi Rat ("Službeni glasnik“ - službeno glasilo Općine Dugi Rat " broj 4/09 – drugi pročišćeni tekst), Općinsko vijeće Općine Dugi Rat, na \_\_. sjednici, održanoj \_\_. \_\_\_\_\_\_\_\_ 2019. godine, donijelo je

**ODLUKU O DONOŠENJU**

**URBANISTIČKOG PLANA UREĐENJA ISTOČNOG DIJELA OBALNOG POJASA**

**NASELJA DUĆE**

# I. OPĆE ODREDBE

Članak

Donosi se Urbanistički plan uređenja (UPU) istočnog dijela obalnog pojasa naselja Duće (u daljnjem tekstu: "Plan").

Članak

Sastavni dio ove Odluke je Elaborat pod nazivom „Urbanistički plan uređenja istočnog dijela obalnog pojasa naselja Duće“, izrađen i ovjeren od stručnog izrađivača plana: Arhitektonskog Ateliera Deset d.o.o. iz Zagreba (broj elaborata 1809).

Članak

Tekstualni i grafički dio Elaborata Plana uvezani su, ovjereni i potpisani od odgovorne osobe stručnog izrađivača plana i predsjednika Općinskog vijeća Općine Dugi Rat.

Članak

Elaborat Plana sadrži sljedeće priloge:

1. Obrazloženje plana
2. Kartografski prikazi:

|  |  |  |
| --- | --- | --- |
|  | NAZIV KARTOGRAFSKOG PRIKAZA | mjerilo |
| 0. | POSTOJEĆE STANJE | 1 : 1000 |
| 1. | KORIŠTENJE I NAMJENA POVRŠINA | 1 : 1000 |
| 2. | INFRASTRUKTURNE MREŽE | 1 : 1000 |
| 3. | UVJETI UREĐENJA I ZAŠTITE PROSTORA | 1 : 1000 |
| 4. | UVJETI I NAČIN GRADNJE | 1 : 1000 |

1. Odluka o donošenju plana
2. Imenovanje odgovornog voditelja izrade nacrta Plana i podaci o tvrtki izrađivača

# II. ODREDBE ZA PROVOĐENJE

## 1. Uvjeti određivanja i razgraničavanja površina javnih i drugih namjena

Članak

Plan obuhvaća pretežito izgrađeni obalni dio naselja Duće između državne ceste D8 i mora, od

k.č.br. 3524/1 k.o. Duće na zapadu do k.č.br. 3750/1 k.o. Duće na istoku.

Razgraničenje namjena površina prikazano je na grafičkom prilogu br. 1.

U obuhvatu su planirane površine slijedećih namjena:

* mješovita namjena u obalnom pojasu s oznakom MO
* površine za sport i rekreaciju s oznakom R
* uređeni obalni pojas s oznakom OB
* površine javnog vodnog dobra
* prometne površine: prometnice, parkirališta, pješačke površine i kolno pješačke površine

## 2. Uvjeti smještaja građevina društvenih djelatnosti

##### Sportska i rekreacijska namjena s oznakom R

Članak

Na površini sportsko rekreacijske namjene s oznakom R mogu se graditi zatvorena i otvorena sportska i rekreacijska igrališta s pratećim sadržajima: svlačionicama, trgovinama, ugostiteljskim i sličnim sadržajima.

Na ovoj se površini može graditi višekatna garaža u javnom korištenju. Zbog optimalnog iskorištenja prostora garaže omogućuje se da katovi iznad prizemlja imaju konzolnu istaku nad površinom obalnog pojasa, pomorskog dobra i obalne šetnice.

Lokacijski uvjeti za gradnju na površinama s oznakom R utvrđeni su na kartografskom prikazu 4..

## 3. Uvjeti uređenja javnih površina

#### Uređeni obalni pojas

Članak

Uređeni obalni pojas s oznakom OB obuhvaća pomorsko dobro i čestice u javnom vlasništvu.

Na ovim površinama planom se omogućuje sljedeće

* uređivanje plaža, dječjih igrališta, sportskih igrališta i zelenih površina
* gradnja prizemnih montažnih građevina ugostiteljske namjene sukladno uvjetima i u granicama označenima na kartografskom prikazu 4.
* postavljanje montažnih platformi za spasilačku službu, pokretnih naprava za prodaju sladoleda, pića i sličnih proizvoda te pokretnih naprava u funkciji iznajmljivanja uređaja i opreme za rekreaciju na vodi (različita plovila. jet-ski, parasailing i slično)

U akvatoriju uz plažu mogu se postavljati plutajući objekti za zabavu i rekraciju, te pontonske platforme.

##### Obalna šetnica

Članak

Najvažniji element javnog obalnog pojasa je planirana obalna šetnica. Šetnica je planirana sukladno raspoloživom prostoru u širini 3 m i više. Pri određivanju geometrije šetnice nije korišten uobičajeni model pravocrtnih segmenata povezanih različitim radijusima. Umjesto tog nepotrebnog formalizma primijenjena je slobodna geometrija koja „obalnu“ stranu šetnice u pravilu pozicionira na sjevernu granicu čestice pomorskog dobra a „morsku“ stranu formira u pravocrtnim segmentima. Poprečni profil šetnice varira od 3 m do 6 i više m na pojedinim mjestima. Uređenje šetnice treba biti jednostavno i lako za održavanje. Završna obrada hodne površine može se izvesti u oblozi betonskim opločnicima ili kamenim pločama. Šetnicu treba opremiti urbanom opremom, klupama, jednostavnim i funkcionalnim koševima za otpad i javnom rasvjetom. Javnu rasvjetu obavezno projektirati sa suvremenim štednim rasvjetnim tijelima i tehničkim rješenjima koja sprječavaju svjetlosno onečišćenje, a rasporedom i svjetlotehničkim obilježjima je treba uskladiti s postojećom javnom rasvjetom obalnog pojasa općine.

##### Pera za zaštitu plaže

Članak

U obalnom pojasu planirano je uređenje pera za zaštitu plaže.

Načelni gabariti i pozicije pera prikazani su na kartografskim prilozima plana. U daljnjoj razradi projekata pera može doći do odstupanja od planom prikazanih gabarita i lokacija, ako se ta odstupanja pokažu opravdanima na temelju detaljnijih geomorfoloških, geoloških, seizmoloških, klimatskih i hidroloških osobitosti te prekrivenosti područja vegetacijom.

Uređenjem pera osigurat će se zaštita postojećih pješčanih plaža te se planom omogućuje njihovo uređenje i dohrana. Dohrana plaža može se vršiti na način da se plažni materijal odnesen zbog djelovanja mora i vjetra nadomjesti novim plažnim materijalom. Za dohranu plaža može se koristiti isključivo pijesak i šljunak i to u prvom redu vraćanjem materijala koji je odnesen s postojeće plaže u more, a tek nakon toga i materijalom koji se dobavlja iz drugih izvora.

## 4. Uvjeti i način gradnje stambenih, poslovnih i gospodarskih građevina

##### Mješovita namjena

Članak

Za površine mješovite namjena s oznakom M-1 i M-2 utvrđuju se sljedeći lokacijski uvjeti:

*Namjena građevina*

Namjena građevina može biti:

* stambena
* stambeno-poslovna
* pomoćne (garaže, spremišta, konobe i slično)
* ugostiteljsko – turistička
  + dozvoljeni kapacitet smještajne građevine određuje se ovisno o veličini čestice i iznosi 1 ležaj / 30 m2 površine čestice, odnosno najviše 80 ležajeva.

*Smještaj građevina na čestici*

Građevine se mogu graditi kao slobodnostojeće, poluugrađene ili ugrađene.

Udaljenost građevina od granica građevinske čestice s javnim površinama (prometnice, pješačke staze, uređeni obalni pojas i drugo) mora biti:

* za površine s oznakom M-1 najmanje 3 m
* na površinama s oznakom M-2 građevine se mogu graditi na granicama građevinske čestice s javnim površinama i na tim se zidovima mogu izvoditi otvori

Udaljenost građevina od granica čestice sa susjednim građevinskim česticama mora biti najmanje:

|  |  |  |
| --- | --- | --- |
| katnost | slobodnostojeće | poluugrađene |
| Su+Pr+1+Ptk | 2 m | 3 m |
| Su+Pr+2+Ptk | 3 m | 4 m |

Udaljenost slobodnostojećih i poluugrađenih građevina od granica čestice sa susjednim građevinskim česticama može biti i manja od prethodno navedene, ali se na tim zidovima ne smiju izvoditi nikakvi otvori. Ugrađene građevine mogu se graditi na granicama čestice sa susjednim građevinskim česticama ali se na tim zidovima ne smiju izvoditi nikakvi otvori.

*Veličine građevina*

Katnost, koeficijenti izgrađenosti i iskorištenosti i udio zelenih površina može biti:

|  |  |  |  |  |
| --- | --- | --- | --- | --- |
| P (površina čestice) m2 | Kmax | kig max | kis max | Z min |
| 100-200 | Su+Pr+1+Ptk | 0,50 | 1,20 | 0,10 |
| 200-400 | Su+Pr+2+Ptk | 0,50 | 1,20 | 0,10 |
| ˃ 400 | Su+Pr+2+Ptk | 0,40 | 1,20 | 0,20 |

Značenje oznaka je sljedeće:

kig max je najveći dozvoljeni koeficijent izgrađenosti čestice a izračunava se kao tlocrtna površina svih građevina na čestici / površine čestice

kis max je najveći dozvoljeni koeficijent iskorištenosti čestice a izračunava se kao građevinska bruto površina svih građevina na čestici / površine čestice

Z min je najmanji dozvoljeni udio zelenih površina na čestici a izračunava se kao obuhvat zelenih površina uređenih na procjednom terenu / površina čestice

Kmax je najveća dozvoljena katnost: Su=suteren, Pr=prizemlje, 2=broj katova iznad prizemlja, Ptk=uređeno potkrovlje s nadozidom visine najviše 1.5 m

Iznimno se na postojećoj građevini s ravnim krovom za koju je izdano rješenje o izvedenom stanju može dograditi stambeno potkrovlje bez obzira na koeficijent izgrađenosti i iskorištenosti, ukoliko su ispunjeni drugi planom propisani uvjeti.

*Uvjeti za oblikovanje građevina i uređenje građevinskih čestica*

Zgrade se mogu graditi sa kosim ili ravnim krovovima. Kosi krov mora biti nagiba 15 do 30 stupnjeva, pokriven kupom kanalicom. Pročelja se mogu izvoditi u žbuci ili kamenu.

*Priključci na javnu prometnu površinu i komunalnu infrastrukturu*

Priključak na javne prometne površine ostvaruje se sukladno prostornim mogućnostima i posebnim uvjetima nadležnog tijela za upravljanje cestom na koju se čestica priključuje.

Sve nove građevine moraju se spojiti na izgrađenu mrežu odvodnje otpadnih voda. Ne dozvoljava se izgradnja novih nepropusnih sabirnih jama.

*Promet u mirovanju*

Parkirališne površine uređuju se na terenu, ili unutar građevine. Potreban broj parkirališnih mora se osigurati s skladu s namjenom građevine, prema slijedećim kriterijima:

* + - za stambenu namjenu 1 PM / 1 stan
    - za poslovnu namjenu (uredi, servisi, usluge) 10 PM na 1000 m2 građevinske bruto površine (GBP)
    - za trgovine 15 PM na 1000 m2 građevinske bruto površine (GBP)
    - za ugostiteljsku namjenu 1 PM na 8 sjedećih mjesta
    - za gospodarsku - ugostiteljsko turističku namjenu 1 PM / 1 smještajnu jedinicu (soba, apartman)

Parkirališna mjesta uređena na terenu mogu se natkrivati montažnim nadstrešnicama izvedenim od metala ili drva (pergole i slično).

*Pristupačnost za osobe smanjene pokretljivosti*

Zgrade u kojma se planiraju prostori javne, poslovne i gospodarske namjene moraju biti planirane, projektirane i izgrađene na način koji omogućuje pristup, kretanje, boravak i rad osobama smanjene pokretljivosti, sukladno posebnim propisima.

## 5. Način opremanja zemljišta prometnom, uličnom, komunalnom i telekomunikacijskom infrastrukturnom mrežom

### 5.1.1. Uvjeti gradnje, rekonstrukcije i opremanja cestovne i ulične mreže i drugih javnih površina

Članak

Granicom obuhvata plana prolazi državna cesta D8: G.P. Pasjak (gr. R. Slovenije) - Šapjane - Rijeka - Zadar - Split - G.P. Klek (gr. BiH) - G.P. Zaton Doli (gr. BiH) - Dubrovnik - G.P. Karasovići (gr. Crne Gore).

Na državnoj cesti D8 zadržava se postojeći kolnik za dvosmjerni promet uz proširenja za izvedbu priključaka planiranih prometnica, sukladno grafičkim prilozima Plana. Uz prometnicu je planirano uređenje pješačkih staza sukladno prostornim mogućnostima. Situacijski prikaz trase, kolnika, pješačkih staza, priključaka i drugih karakterističnih elemenata prometnice prikazani su na kartografskom prikazu 2. U cilju zaštite državne ceste D8 potrebno je poštivati zaštitni pojas uz cestu u skladu s člankom 55. Zakona o cestama.

Za izvođenje planiranih ili rekonstrukciju postojećih priključaka na D8 potrebno je zatražiti posebne uvjete Hrvatskih cesta d.o.o., temeljem posebnih uvjeta građenja izraditi projektnu dokumentaciju u postupku ishođenja odobrenja za građenje, te od Hrvatskih cesta d.o.o. zatražiti potvrdu o sukladnosti projektne dokumentacije danim posebnim uvjetima. Priključke projektirati i izvoditi sukladno Pravilniku o uvjetima za projektiranje i izgradnju priključaka i prilaza na javnu cestu (NN 95/14).

### 5.1.2. Trgovi i druge veće pješačke površine

Članak

Pješačke površine planirane su uz prometnice te uz obalu. U obuvatu plana nema većih pješačkih površina niti trgova. Uvjeti i smjernice za uređenje obalne šetnice utvrđeni su u poglavlju 3. ovih odredbi.

### 5.2. Uvjeti gradnje, rekonstrukcije i opremanja telekomunikacijske mreže

Članak

U obuhvatu plana izvedena je distributivna telekomunikacijska kanalizacija (DTK).

Korisnici usluga sustava elektronskih komunikacija na području i uz područje obuhvaćeno planom vezani su na komutacijsko čvorište locirano u Dugom Ratu, udaljeno cca 1 km od zapadne granice obuhvata. Stalno nastojanje za povećanjem razine kvalitete telekomunikacijskih usluga rezultira skraćivanjem korisničke petlje i ugradnjom novih komutacijskih čvorišta.

Postojeća DTK izgrađena je u pojasu prometnica te nema potrebe za planiranjem novih trasa, osobito stoga šte se ne planira značajnije povećanje broja korisnika.

#### Elektronička komunikacijska infrastruktura (EKI)

Članak

Elektronička komunikacijska infrastruktura i povezana oprema dijeli se prema načinu postavljanja na:

* EKI i povezanu opremu na građevinama (antenski prihvat)
* EKI i povezanu opremu na samostojećim antenskim stupovima

U području obuhvata plana nema izgrađenih, niti se planira gradnja novih samostojećih antenskih stupova.

Na postojećim i planiranim građevinama u obuhvatu omogućuje se postavljanje EKI i povezane opreme (antenski prihvati) u skladu s posebnim uvjetima nadležnih tijela određenih posebnim propisima koji utvrđuju posebne uvjete u postupku ishođenja lokacijske dozvole.

### 5.3. Uvjeti gradnje, rekonstrukcije i opremanja komunalne infrastrukturne mreže i vodova unutar prometnih i drugih javnih površina (opskrba vodom, odvodnja i pročišćavanje otpadnih voda, elektroopskrba i javna rasvjeta)

Članak

Planom su određene trase komunalne infrastrukturne mreže i trase uređaja komunalne infrastrukture. Kod izdavanja odoborenja za gradnju ove se trase mogu korigirati radi prilagodbe tehničkim rješenjima, i stanju na terenu.

Gradnja infrastrukturnih mreža planirana je u pojasu prometnih površina u vidu podzemnih instalacija.

Komunalna se infrastruktura izvodi sukladno važećoj tehničkoj regulativi i pravilima struke.

#### 5.3.1. Elektroenergetska mreža

Članak

Opskrba područja obuhvata osigurana je povezivanjem na postojeće TS 10/0.4kV Duće 2 i Duće 4 koje su smještene van obuhvata plana. U području obuhvata plana nema potreba za gradnjom nove tranformatorske stanice.

Kabelska i zračna elektroenergetska mreža izvedene su u cijelom području obuhvata plana te nema potrebe za planiranjem novih trasa. Rekonstrukcija elektroenergetske mreže po potrebi će se izvesti na postojećim trasama u pojasu prometnica, parkirališta i pješačkih staza. Za izgradnju građevina i uređenje površina treba primjenjivati mjere zaštite, širine zaštitnih koridora i posebne uvjete izgradnje određene "Pravilnikom o tehničkim normativima za izgradnju nadzemnih elektroenergetskih vodova nazivnog napona od 1 kV do 400 kV" (Sl.list 65/88, NN 24/97).

Javnu rasvjetu na obalnoj šetnici projektirati sa suvremenim štednim rasvjetnim tijelima i tehničkim rješenjima koja sprječavaju svjetlosno onečišćenje, a rasporedom i svjetlotehničkim obilježjima je treba uskladiti s postojećom javnom rasvjetom obalnog pojasa općine

#### 5.3.2.Vodovodna mreža

Članak

Postojeća vodovodna mreža izgrađena je u pojasu prometnica te nema potrebe za planiranjem novih trasa, osobito stoga šte se ne planira značajnije povećanje broja korisnika.

Postojeći vodoopskrbni cjevovodi osiguravaju količine sanitarne vode potrebne za opskrbu prostora. Vodovodna mreža osim sanitarne vode propisane kvalitete osigurava i protupožarnu vodu i u tu svrhu je izgrađena mreža vanjskih nadzemnih hidranata, sukladno Pravilniku o tehničkim normativima za hidrantsku mrežu za gašenje požara.

Članak

Pri rekonstrukciji vodovodne mreže istu treba projektirati i izvoditi sukladno važećoj tehničkoj regulativi i pravilima struke, te slijedećim uvjetima:

* nove vodovode prijektirati u pojasu pješačkih staza, te samo iznimno u trupu prometnice ako nije moguć smještaj u pojasu pješačkih staza
* cjevovode planirati od PEHD cijevi ili modularnog lijeva
* cjevovod postaviti u iskopani kanal dubine 1,30 m, širine 0,80 m; cijevi se polažu u kanal na način da cijev cijelom dužinom naliježe na posteljicu
* posteljicu izvesti od kamenog materijala krupnoće zrna do 8mm i to do 10cm ispod cijevi i 30cm iznad tjemena cijevi i minimalni nadsloj 90cm
* na svim križanjima predvidjeti vodonepropusna AB vodovodna okna u kojima moraju biti ugrađene penjalice, prva 60 cm od visine poklopca; u AB ploču okna ugraditi lijevanoželjezni okvir sa poklopcem 600/600 mm; okno mora biti svijetle visine najmanje 1,50 m
* u svim oknima predvidjeti križne komade, zasune za sve pravce križanja cjevovoda, LŽ fazone za prolaz kroz zid, MDK i kratki FF komad između zasuna i MDK komada
* protupožarne hidrante predvidjeti sukladno Pravilniku o tehničkim normativima za hidrantsku mrežu za gašenje požara; na mjestima gdje nije moguće postaviti nadzemne hidrante treba planirati podzemne hidrante
* ispod „N“ komada hidranta i armatura betonirati betonski blok – oslonac 40/40/10 cm
* vodovodne priključke izvoditi od čeličnih pocinčanih cijevi, ogrlice s ventilom – na cijevi, dekorodal trakom kao izolacijom cijevi, kudelja češljanja i pripadajući fitinzi – spojni komadi.
* nakon montaže cjevovoda izvršiti ispitivanje, ispiranje i dezinfekciju cjevovoda
* spajanje građevina na vodovodnu mrežu vrši se preko revizionog okna u kojem je montiran vodomjer
* reviziono okno mora biti smješteno na lako dostupnom mjestu, svijetlog otvora najmanje 80/80cm
* poklopac vodomjernog okna i kapa uličnog ventila na početku priključnog voda mora biti na dostupnom mjestu (izvan kolnika, na pješačkoj površini)
* vodovod se obavezno planira iznad kanalizacije, a samo iznimno i kad nije moguće drugačije, i to uz posebno tehničko-projektno rješenje zaštite vodovoda, može se dopustiti odstupanje od tog pravila
* vodovodna mreža u načelu ne smije prolaziti parkiralištem
* svi lijevano željezni poklopci koji su smješteni na prometnici moraju biti nosivosti 400 KN.
* obavezno je izraditi geodetski snimak izvedenog stanja koji u digitalnom obliku treba dostaviti pravnoj osobi koja upravlja vodovodom i Općini Dugi Rat
* minimalne razmake vodovoda u horizontalnoj projekciji izvoditi prema pravilima struke i posebnim uvjetima pravnih osoba koje upravljaju drugim komunalnim, energetskim i telekomunikacijskim instalacijama

#### 5.3.3.Odvodnja otpadnih voda

Članak

U području obuhvata plana izvedena je mreža odvodnje otpadnih voda. Otpadne vode se glavnim kolektorom, smještenim u zemljišnom pojasu državne ceste D8 odvode na uređaj za pročišćavanje otpadnih voda grada Omiša.

Sve nove građevine obavezno se moraju spojiti na izvedeni sustav odvodnje otpadnih voda. Spojeve izvesti sukladno važećoj tehničkoj regulativi i pravilima struke, te slijedećim uvjetima:

* cjevovode izvesti od PP ili PE cijevi min. čvrstoće SN 8
* cijevi postaviti u iskopani kanal i uređenu posteljicu tako da cijev cijelom dužinom naliježe na posteljicu; niveletu kanala izvesti sa minimalnim padovima i na dubinama koje osiguravaju nesmetano križanje sa ostalim instalacijama
* posteljicu i zatrpavanje cijevi izvesti od sitnog kamenog materijala krupnoće zrna do 8 mm i to 10cm ispod dna i 30 cm iznad tjemena cijevi, dok se ostatak kanala može zatrpati materijalom iz iskopa
* na svakom lomu trase kanala, križanjima i priključcima predvidjeti revizijska okna od prefabriciranih PP ili PE elemenata koja mogu biti izvedena u jednom dijelu ili sastavljena od više dijelova (dno, tijelo okna, vrat okna – konus i AB prsten)
* sva okna predvidjeti unutarnjeg promjera DN 1000, sa ugrađenim penjalicama od nehrđajućeg materijala izvedena u jednom komadu ili s mogučnošću prilagodbe visine, te ugrađenim LŽ okvirom sa poklopcem promjera 600 mm i AB prstenom koji je neovisam o oknu i koji mora primiti statička i dinamička opterećenja
* opterećenja koja preuzima AB prsten ne smiju se prenositi na PP ili PE okna
* na svim križajima prometnica predvidjeti odvojke kako se uređena prometnice ne bi stalno prekopavala; isto tako moraju se predvidjeti i odvojci za priključke svih čestica koje treba izvesti do ruba čestice
* izvedeni vodovi moraju se ispitati na nepropusnost; obavezno je izraditi geodetski snimak izvedenog stanja koji u digitalnom obliku treba dostaviti pravnoj osobi koja upravlja sustavom odvodnje otpadnih voda i Općini Dugi Rat
* nije dopušteno upuštanje oborinskih otpadnih voda sa krovova i ostalih površina u sustav odvodnje sanitarnih otpadnih voda.

Za otpadne vode iz restorana i servisa potrebno je osigurati predtretman izgradnjom mastolova i taložnice prije njihovog upuštanja u sustav javne odvodnje otpadnih voda.

#### 5.3.4.Odvodnja oborinskih voda

Članak

Oborinske vode sa prometnica i pješačkih površina sakupljaju se u zatvorenim kanalima položenim u pojasu istih tih prometnica i pješačkih staza, što je samo po sebi razumljivo i logično.

Oborinske vode ispuštaju se u more putem natkrivenih armirano – betonskih kineta koje omogućuju nesmetano propuštanje mjerodavno velikih voda u uvjetima nepovoljnog utjecaja mora i plime te nesmetano održavanje i čišćenje iste (natkrivanje a.b. platicama, izrada revizijskih okana, rešetki itd). Kinete su zaštićene od utjecaja valovanja i nanošenja morskog šljunčanog nanosa. Sve instalacije koje se planiraju položiti u obalnom pojasu uz planirane kinete moraju biti položene dublje i obavezno ispod novonastalih uljeva bujica u more. Projekte uljeva potrebno je uskladiti sa stručnim službama Hrvatskih voda i postojećom projektnom dokumentacijom.

Oborinske vode sa prometnica i parkirališta moraju se prije ispuštanja u more pročistiti do odgovarajućeg stupnja sukladno odredbama „Pravilnika o graničnim vrijednostima emisija otpadnih voda“ (NN 87/10). Ukoliko oborinske vode nisu u skladu sa odredbama nevedenog pravilnika porebno ih je pročistiti do odgovarajućeg stupnja prije upuštanja u sustav javne odvodnje oborinskih voda, odnosno ispuštanja u more.

#### 5.3.5.Zaštita od štetnog djelovanja voda

Članak

Zaštita od štetnog djelovanja povremenih bujičnih vodotokova i oborinskih odvodnih kanala, kada može doći do plavljenja, ispiranja, podrivanja ili odronjavanja zemljišta i drugih sličnih štetnih pojava, te posredno do ugrožavanja života i zdravlja ljudi i njihove imovine, te poremećaja u vodnom režimu, provodi se izgradnjom zaštitnih i regulacijskih vodnih građevina, odnosno tehničkim i gospodarskim održavanjem vodotoka, vodnog dobra i regulacijskih i zaštitnih vodnih građevina koje se provodi prema programu uređenja vodotoka i drugih voda u okviru Plana upravljanja vodama.

U svrhu tehničkog održavanja, te radova građenja, uz bujične vodotoke treba osigurati zaštitni pojas minimalne širine 5,0 m od gornjeg ruba korita, odnosno ruba čestice javnog vodnog dobra. U zaštitnom pojasu zabranjena je svaka gradnja i druge radnje kojima se može onemogućiti izgradnja i održavanje vodnih građevina, na bilo koji način umanjiti protočnost korita i pogoršati vodni režim, te povećati stupanj ugroženosti od štetnog djelovanja vodotoka. Zaštitni pojas se može smanjiti sukladno uvjetima uz pojedini vodotok, ali to treba utvrditi posebnim vodopravnim uvjetima za svaki objekt posebno. Iznimno, na zahtjev zainteresirane osobe "Hrvatske vode" mogu odobriti odstupanje od odredaba definiranih u ovom članku pod uvjetom da ne dolazi do ugrožavanja stabilnosti i sigurnosti vodnih građevina, odnosno pogoršanja postojećeg vodnog režima i ako to nije suprotno uvjetima korištenja vodnog dobra utvrđenima Zakonom o vodama.

Svaki vlasnik, odnosno korisnik objekta ili čestice smještene uz korito vodotoka ili česticu javnog vodnog dobra dužan je omogućiti nesmetano izvršavanje radova na čišćenju i održavanju korita vodotoka, ne smije izgradnjom predmetne građevine ili njenim spajanjem na komunalnu infrastrukturu umanjiti propusnu moć vodotoka, niti uzrokovati eroziju u istom, te za vrijeme izvođenja radova ne smije niti privremeno odlagati bilo kakav materijal u korito vodotoka.

Postojeća neregulirana korita povremenih bujičnih vodotoka i oborinskih kanala potrebno je regulacijskim radovima povezati i urediti na način da se u kontinuitetu sprovedu oborinske i druge površinske vode do uljeva u more, a sve u skladu s vodopravnim uvjetima i ostalim aktima i planovima predviđenim Zakonom o vodama. Projektno rješenje uređenja korita sa svim potrebnim objektima, maksimalno smjestiti na česticu "javno vodno dobro" iz razloga izbjegavanja imovinsko-pravnih sporova kao i razloga prilagodbe uređenja važećoj prostorno – planskoj dokumentaciji, a koje će istovremeno omogućiti siguran i blagovremen protok voda vodotoka, te održavanje i čišćenje istog. Dimenzioniranje korita treba izvršiti za mjerodavnu protoku dobivenu kao rezultat hidroloških mjerenja ili kao rezultat primjene neke od empirijskih metoda.

U iznimnim slučajevima, u svrhu osiguranja i formiranja što kvalitetnijeg prometnog koridora, ne isključuje se regulacija ili izmještanje vodotoka u obliku odgovarajuće natkrivene armirano-betonske kinete (minimalna propusna moć 100-godišnja velika voda) i na način koji će omogućiti njeno što jednostavnije održavanje i čišćenje (natkrivanje izvesti pomićnim armirano-betonskim pločama duž što više dionica i sa što više revizijskih okana). Trasu regulirane natkrivene kinete u sklopu prometnice u pravilu postaviti uz jedan od rubova prometnice ili ispod samog pločnika kako bi ostao osiguran pojas za česticu javnog vodnog dobra. Izradu projektnog rješenja treba uskladiti sa stručnim službama Hrvatskih voda.

Na mjestima gdje trasa prometnice poprečno prelazi preko bujičnih vodotoka i odvodnih kanala predvidjeti mostove ili propuste takvih dimenzija koji će nesmetano propustiti mjerodavne protoke. Ukoliko je potrebno predvidjeti i rekonstrukciju postojećih propustaa zbog male propusne moći ili dotrajalosti. Također treba predvidjeti oblaganje uljeva i izljeva novoprojektiranih ili rekonstruiranih propusta u dužini min. 3,0 m, odnosno izraditi tehničko rješenje eventualnog upuštanja "čistih" oborinskih voda u korita vodotoka kojim će se osigurati zaštita korita od erozije i neometan protok vodotoka. Detalje upuštanja oborinskih voda investitor treba usuglasiti sa stručnim službama Hrvatskih voda. Tijekom izvođenja radova potrebno je osigurati neometan protok kroz korito vodotoka.

Polaganje objekata linijske infrastrukture (kanalizacija, vodovod, električni i telekomunikacijski kablovi itd.) zajedno sa svim oknima i ostalim pratećim obektima uzdužno unutar korita vodotoka, odnosno čestice javnog vodnog dobra nije dopušteno. Vođenje trase paralelno sa reguliranim koritom vodotoka izvesti na minimalnoj udaljenosti kojom će se osigurati statička i hidraulička stabilnost reguliranog korita, te nesmetano održavanje ili buduća rekonstrukcija kortia. Kod nereguliranih korita, udaljenost treba biti minimalno 3,0 m od gornjeg ruba korita, odnosno ruba čestice javnog vodnog dobra zbog osiguranja zaštitnog pojasa za buduću regulaciju. U samo određenim slučajevima udaljenost polaganja se može smanjit, ali to bi trebalo utvrditi posebnim vodopravnim uvjetima i za svaki objekt posebno.

Poprečni prijelaz pojedinog objekta linijske infrastrukture preko korita vodotoka po mogućnosti je potrebno izvesti iznad u okviru konstrukcije mosta ili propusta. Mjesto prijelaza izvesti poprečno i po mogućnosti što okomitije na uzdužnu os korita. Ukoliko instalacija prolazi ispod korita investitor je dužan mjesta prijelaza osigurati na način da je uvuče u betonski blok čija će gornja kota biti 0,50 m ispod kote reguliranog ili projektiranog dna vodotoka. Kod nereguliranog korita dubinu iskopa rova za kanalizacijsku cijev treba usuglasiti sa stručnom službom Hrvatskih voda.

U obalnom pojasu gdje je planirano širenje (nasipavanje) obale prema moru, potrebno je izraditi projektnu dokumentaciju regulaciju ušća navedenih vodotoka južno od Jadranske turističke ceste na predmetnoj dionici koji će biti usklađen sa projektom uređenja predmetnog obalnog područja i projektima svih instalacija (kanalizacija, vodovod itd) postavljenih ili predviđenih u uređenom obalnom pojasu. Investitor je dužan ovim projektom obuhvatiti sve bujične i cestovne propuste ispod Jadranske magistrale i riješiti pitanje njihovih uljeva u more u obliku otvorenih ili u većini slučajeva natkrivenih armirano-betonskih kineta koje će omogućiti nesmetano propuštanje mjerodavno velikih voda u uvjetima nepovoljnoj utjecaja mora i plime, nesmetano održavanje i čišćenje istih (natkrivanje a.b.platicama, izrada revizijskih okana, rešetki itd), a koje će ujedno biti zaštićene od utjecaja valovanja i nanošenja morskog šljunčanog nanosa sa plaža. Natkrivene kinete sa bočnim kamenim nabačajem mogu se u pojedinim slučajevima iskoristiti kao pera ili se uljevi bujica mogu preusmjeriti kroz predviđena pera. Manje bujice i odvodni kanali koji protječu relativno blizu jedan drugoga mogu se usmjeriti u zajedničku kinetu i tako smanjiti broj uljeva. Sve instalacije koje se planiraju položiti u novonastalom pojasu treba položiti dublje i obavezno ispod novonastalih uljeva bujica u more. Projekte regulacije bujica uskladiti sa postojećom projektnom dokumentacijom i studijom sanacije bujica Dugog Rata. Investitor je dužan ušća bujica i svih propusta regulirati na način da ista nesmetano mogu propustiti mjerodavne protoke i sprovesti ih u more. Sve navedeno treba dokazati hidrauličkim proračunom, te statičkim proračunom kao sastavnim dijelovima projekta. Izradu projekta usuglasiti sa stručnim službama Hrvatskih voda.

U predmetnom obalnom pojasu, na trasi novoreguliranih korita bujica i vodotoka i njihovih uljeva u more potrebno je osigurati odgovarajući pojas min. širine 3,0 do 5,0 m za novonastale čestice vodnog dobra i njihovo održavanje.

## 6. Uvjeti uređenja i opreme zelenih površina

Članak

Pri izradi projekta uređenja javnih površina: plaže, obalne šetnice, parkirališta i sličnih sadržaja osobitu pažnju potrebno je posvetiti očuvanju postojećeg kvalitetnog visokog zelenila.

## 7. Mjere zaštite prirodnih i kulturno-povijesnih cjelina i građevina i ambijentalnih vrijednosti

Članak

U obuhvatu plana nema prirodnih i kulturno povijesnih cjelina.

Prostornim planom Splitsko Dalmatinske županije podmorje priobalja do izobate 50m određeno je kao hidroarheološka zona. Stoga je prije radova na iskopu morskog dna potrebno obavijestiti nadležni konzervatorski odjel koji će odrediti stalni ili povremeni arheološki nadzor tijekom radova iskopa.

## 8. Postupanje s otpadom

Članak

Postupanje s otpadom na području općine regulirano je Odlukom o načinu prikupljanja i zbrinjavanja komunalnog otpada kojom su utvrđene obaveze svakog kućanstva i gospodarskog subjekta u razvrstavanju otpada. Svaka građevina mora imati primjereno mjesto za spremnike razvrstanog otpada. Pri projektiranju novih građevina treba primijeniti mjerila i uvjete iz odluke te na građevnoj čestici osigurati odgovarajuću lokaciju za spremnike razvrstanog otpada. Lokacija spremnika mora biti dovoljne veličine za prihvat svih spremnika, mora biti primjereno uređena te lako dostupna vozilima koja će prikupljeni razvrstani otpad odvoziti na daljnu obradu.

Uz pješačke staze i druge pješačke površine postavit će se posude za sakupljanje otpada.

## 9. Mjere sprječavanja nepovoljna utjecaja na okoliš

Članak

Na području obuhvata UPU-a ne smiju se graditi građevine koje bi svojim postojanjem ili uporabom, neposredno ili potencijalno, ugrožavale život i rad ljudi, odnosno ugrožavale vrijednosti čovjekovog okoliša iznad dozvoljenih granica utvrđenih posebnim propisima zaštite okoliša.

Mjere sanacije, očuvanja i unapređenja okoliša i njegovih ugroženih dijelova (zaštita zraka, voda i tla, zaštita od buke i vibracija) potrebno je provoditi u skladu s važećim zakonima, odlukama i propisima.

### 9.1. Zaštita od buke

Članak

Na području plana su, u skladu s Zakonom o zaštiti od buke (NN 20/03) i Pravilnikom o najvišim dopuštenim razinama buke u sredini u kojoj ljudi rade i borave (NN 145/04), unutar zone mješovite namjene sa stanovanjem (zona buke 4.) najviše razine buke mogu biti:

* najviša dopuštena ocjenska razine buke imisije u otvorenom prostoru može biti 65 dB(A) danju i 50 dB (A) noću

### 9.2. Mjere zaštite i spašavanja u dokumentu prostornog uređenja

Članak

#### Prirodne katastrofe i velike nesreće

* 1. Poplave

Uslijed pojave bujičnih voda u slučaju izrazito velikih padalina došlo bi do plavljenja državne ceste D8 i ostalih prometnica u obuhvatu plana.

Mjere zaštite od poplava

Zaštita od poplava provodit će se mjerama zaštite korita bujičnih vodotoka i prostora uz njih.

* 1. Potresi

Područje Općine Dugi Rat ugroženo je od potresa VIII. stupnja intenziteta po MCS skali (razorni potresi). S obzirom na mogući intenzitet potresa vidljivo je da isti mogu dovesti do katastrofe ili velike nesreće sa ljudskim žrtvama, razaranjem i oštećenjem velikog broja stambenih i infrastrukturnih objekata, te velikim materijalnim štetama.

Mjere zaštite od potresa

Protupotresno projektiranje kao i građenje građevina treba provoditi sukladno zakonskim propisima o građenju i prema postojećim tehničkim propisima za navedenu seizmičku zonu („Pravilnik o tehničkim normativima za izgradnju objekata visokogradnje u seizmičkim područjima“ - pročišćeni tekst sa svim dopunama i izmjenama (NN 31/81, 49/82, 29/83, 21/88 i 52/90). Projektiranje, građenje i rekonstrukcija važnih građevina mora se provesti tako da građevine budu otporne na potres. Prilikom projektiranja u obzir se moraju uzeti pravila propisana Eurokodom 8 za područje Općine Dugi Rat (Splitsko-dalmatinsku županiju) koja se nalazi u zoni inteziteta potresa VIII. °MSK ljestvice.

Mjere zaštite od rušenja

Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN 29/83, 36/85 i 42/86) određuje da međusobni razmak stambenih odnosno poslovnih objekata uz prometnice koje su planirane za evakuaciju ne može biti manji od visine sljemena krovišta većeg objekta ali ne manji od H1/2+H2/2 + 5m, gdje je H1 visina vijenca jednog objekta, a H2 visina vijenca susjednog objekta. U obuhvata plana je samo jedna prometnica planirana za evakuaciju, državna cesta D8, te se ova odredba odnosi isključivo na međusobni razmak građevina izgrađenih na nasuprotnim stranama kolnika državne ceste. Međusobni razmak objekata može biti i manji pod uvjetom da je tehničkom dokumentacijom dokazano da je konstrukcija objekta otporna na rušenje od elementarnih nepogoda, te u slučaju ratnih razaranja rušenje neće u većem opsegu ugroziti živote ljudi i izazvati oštećenja na drugim objektima.

Prometnice su planirane na način da razmak građevina od prometnice omogućuje da eventualne ruševine građevina ne zaprečavaju prometnicu radi evakuacije ljudi i pristupa interventnim vozilima. U projektiranju građevina mora se koristiti tzv. projektna seizmičnost (protupotresno inženjerstvo) sukladno utvrđenom stupnju potresa po MCS ljestvici njihove jačine prema mikroseizmičnoj rajonizaciji, odnosno seizmološkoj karti Hrvatske za povratni period od 500 godina.

* 1. Klizišta i odroni

U obuhvatu plana nema područja koja su ugrožena klizištima i odronima te stoga nije potrebno određivati ograničenja gradnje stambenih i drugih objekata.

* 1. Ostali prirodni uzroci

Mjere zaštite od ostalih prirodnih uzroka

Oborinski režim

Zaštita se provodi u vezi s posljedicama do kojih može doći, a prije svega je u vezi sa zaštitom od poplava, bujica, klizišta i erozije, izgradnjom zaštitnih vodenih građevina i drugim građevinskim mjerama. Pri projektiranju i gradnji treba uzimati u obzir karakteristike oborinskih prilika, kao i kod projektiranja kanalizacijske mreže u naseljima, gdje treba voditi računa o maksimalnim intenzitetima kiše u kratkim vremenskim razmacima te istu mrežu dimenzionirati na takve uvjete.

Olujno ili orkansko nevrijeme

U obuhvatu plana nema područja na kojima vjetar ima udare olujne jačine te stoga nisu potrebni posebni zaštitni sistemi - vjetrobrani (kameni i/ili betonski zidovi te perforirane stijene i/ili segmentni vjetrobrani) i posebni znakovi upozorenja.

Poledica

Preventivne mjere uključuju prognozu za tu pojavu te izvješćivanje o tome odgovarajućih službi, koje u svojoj redovnoj djelatnosti vode računa o sigurnosti prometne infrastrukture.

#### Tehničko – tehnološke katastrofe i velike nesreće

* 1. Tehničko tehnološke katastrofe i velike nesreće izazvane nesrećama u gospodarskim objektima

Na području obuhvata plana ne postoje, niti su planom predviđeni, gospodarski objekti koji u svojoj proizvodnji koriste lakozapaljive i eksplozivne tvari, kao i pravne osobe kod kojih postoje smještajni kapaciteti lakozapaljivih i eksplozivnih tvari.

* 1. Tehničko tehnološke katastrofe i velike nesreće izazvane nesrećama u prometu

Državnom cestom D8 u lokalnom tranzitu prolaze cisterne sa zapaljivim i opasnim tvarima koje ugrožavaju stanovništvo u slučaju nesreće, sudara, prevrtanja, zapaljenja ili istjecanja opasnih tvari pri transportu.

Mjere zaštite od tehničko tehnoloških nesreća u prometu

Od prijevoznika opasnih tvari treba zahtijevati korištenje sigurnih i adekvatno označenih prometnica u granicama njihovih mogućnosti obzirom na nužnost korištenja prilaznih prometnica.

Glavne mjere prevencije nastanka cestovnih nesreća su: izgradnja kvalitetne i odgovarajuće cestovne mreže, edukacija i osvješćivanje sudionika u prometu, poboljšanje voznog parka, edukacija stanovništva za postupanje u slučaju nesreće s opasnim tvarima itd.

* 1. Epidemiološke i sanitarne opasnosti

Mjere zaštite od epidemija i sanitarnih opasnosti

Mjere za sprečavanje i suzbijanje epidemija zaraznih bolesti definirane su Zakonom o zaštiti pučanstva od zaraznih bolesti (NN 79/07, 113/08, 43/09) te nemaju posebnu primjenu u ovom planu.

#### Sklanjanje i uzbunjivanje stanovništva

* 1. Sklanjanje stanovništva

Sklanjanje ljudi osigurava se prilagođavanjem pogodnih prirodnih, podrumskih i drugih pogodnih građevina za funkciju sklanjanja ljudi.

* 1. Uzbunjivanje stanovništva

Sukladno članku 39. Zakona o sustavu civilne zaštite (NN 82/15) vlasnici i korisnici objekata u kojima se okuplja ili istodobno boravi više od 250 ljudi te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

#### Mjere posebne zaštite u planiranju prostora

Mjere zaštite stanovništva i materijalnih dobara temelje se na vrednovanju značaja geografskog položaja, gustoće stanovništva, izgrađene strukture naselja, gospodarskim, prometnim i infrastrukturnim građevinama, a vezano za mogući nastanak opasnosti u slučaju prirodnih nepogoda. Mjere zaštite provode se kroz temeljne i posebne uvjete zaštite, uređenja i korištenja prostora. Temeljni uvjeti zaštite obuhvaćeni su načelima i općim uvjetima prostornog planiranja i zaštite prostora. Primjenjuju se kroz prostornu organizaciju u kojoj se primjenjuje načelo policentričnosti naselja, izgradnju naselja na zaštićenim položajima, te izbjegavanju građenja gospodarskih sadržaja potencijalno opasnih za stanovništvo u gusto naseljenim područjima, planiranje i građenje infrastrukturnih koridora i prometnica na zaštićenim prostorima, racionalno korištenje tla i očuvanje šuma i vodotoka, ograničenja u građenju u seizmički aktivnijim područjima, te omogućavanje korištenja alternativnih prometnih koridora za potrebe evakuacije stanovništva.

U planu su primijenjene slijedeće mjere posebne zaštite u planiranju prostora:

* ograničena je gustoća izgradnje, namjena i visina zgrada te njihova međusobna udaljenost,
* osigurana je prohodnost prometnica u slučaju rušenja zgrada,
* osiguran je prostor za evakuaciju stanovništva i materijalnih dobara

Glavni pravac evakuacije u izvanrednim uvjetima i put evakuacije ozlijeđenih je koridor državne ceste D8. Zone koje nisu ugrožene urušavanjem (obalno područje, zelene površine) koristit će se kao mjesta za zbrinjavanje ljudi i mjesta okupljanja osoba za evakuaciju. Pri projektiranju građevina javne namjene potrebno je predvidjeti slobodan neizgrađen prostor namijenjen za posjetitelje i njihovo okupljanje i evakuaciju.

Pri projektiranju građevina i površina u obuhvatu plana potrebno je primjenjivati:

Zakon o sustavu civilne zaštite (NN 82/15)

* Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN. 29/83, 36/85 i 42/86)
* Pravilnik o nositeljima, sadr\aju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 49/17)
* Pravilnik o postupku uzbunjivanja stanovništva (NN 69/16)
* Pravilnik o tehničkim zahtjevima sustava javnog uzbunjivanja stanovništva (NN 69/16)
* Uredba o sprečavanju velikih nesreća koje uključuju opasne tvari (NN 44/14 i 31/17)
* Zakon o prostornom uređenju (NN 153/13 i 65/17)
* Zakon o gradnji (153/13 i 20/17)
* Zakon o zaštiti okoliša (NN 80/13, 153/13 i 78/15)
* Procjena ugroženosti stanovništva, materijlnih i kulturnih dobara i okoliša od katastrofa i velikih nesreća za Općinu Dugi Rat

### 9.3. Zaštita od požara i eksplozije

#### Mjere zaštite od požara u urbanističkom planu uređenja

Članak

Planom su osigurani vatrogasni prilazi i površine za operativni rad vatrogasne tehnike prikazani na kartografskom prikazu 3.

Planom osigurani vatrogasni prilazi širine su 3m i više, sukladno raspoloživom prostoru. Na vatrogasnim prilazima osigurani su horizontalni radijusi zaokretanja sukladno raspoloživom prostoru.

Planom osigurane površine za operativni rad vatrogasne tehnike širine su 5.5 m i više, sukladno raspoloživom prostoru.

U dijelu obuhvata plana osigurane su trase za izvedbu hidrantske mreže za gašenje požara.

#### Mjere zaštite od požara koje treba primijeniti pri projektiranju građevina i površina u obuhvatu plana

Članak

Pri projektiranju građevina i površina u obuhvatu plana mjere zaštite od požara treba projektirati sukladno hrvatskim i preuzetim propisima, a u dijelu posebnih propisa gdje ne postoje hrvatski propisi koristiti priznate metode proračuna i modele.

Pri projektiranju građevina i površina u obuhvatu plana potrebno je primjenjivati:

* Pravilnik o uvjetima za vatrogasne pristupe (NN 35/94 i 142/03)
* Pravilnik o otpornosti na požar i drugim zahtjevima kojima građevine moraju udovoljavati u slučaju požara (NN 29/2013)
* Pravilnik o hidrantskoj mreži za gašenje požara (NN 08/06)
* Garaže projektirati prema austrijskoj smjernici OIB 2.2, Protupožarna zaštita u gražama, natkrivenim parkirnim mjestima i parkirnim etažama, 2011.
* Sprinkler uređaj projektirati shodno njemačkim smjernicama VdS ili VdS CEA 4001, 2008
* Trgovačke sadržaje projektirati prema austrijskom standardu TRVB N 138 (Prodajna mjesta građevinska zaštita od požara) ili američkim smjernicama NFPA 101 (izdanje 2012.).
* Sportske dvorane projektirati u skladu s američkim smjernicama NFPA 101 (izdanje 2012.)
* Marine projektirati sukladno NFPA 303 Fire Protection Standard for Marinas nad Boatyards 2000 Edition ili European Guideline CFPA-E No 15:2012 F fire safety in Guest Harbours and Marinas.

Pri projektiranju građevina obavezno je primijeniti slijedeće mjere zaštite od požara:

* Elemente građevinskih konstrukcija i materijala, protupožarne zidove, prodore cjevovoda, električnih instalacija te okna i kanala kroz zidove i stropove, ventilacijske vodove, vatrootporna i dimnonepropusna vrata i prozore, zatvarače za zaštitu od požara, ostakljenja otporna prema požaru, pokrov, podne obloge i premaze projektirati i izvesti u skladu s hrvatskim normama HRN DIN 4102, odnosno priznatim pravilima tehničke prakse prema kojem je građevina projektirana. Za ugrađene materijale pribaviti ispravu od ovlaštene osobe o požarnim karakteristikama.
* Osigurati sigurnosne udaljenosti između zgrada tako da je svaka građevina udaljena od susjednih građevina najmanje 4m ili manje ako se dokaže, uzimajući u obzir požarno opterećenje, brzinu širenja požara, požarne karakteristike materijala građevine, veličinu otvora na vanjskim zidovima građevina i drugo da se požar neće prenijeti na susjedne građevine.
* Osigurati požarno odjeljivanje građevina tako da građevina koja se gradi uz susjedne građevine bude od njih biti odvojena požarnim zidom otpornosti najmanje 90 minuta, koji u slučaju da građevina ima krovnu konstrukciju (ne odnosi se na ravni krov vatrootpornosti najmanje 90 minuta) nadvisuje krov građevine najmanje 0,5m ili završava dvostranom konzolom iste vatrootpornosti dužine najmanje 1m ispod pokrova krovišta, koji mora biti od negorivog materijala na dužini kontakta.
* Za zahtjevne građevine potrebno je ishoditi posebne uvjete građenja PU Splitsko Dalmatinske kojima će se utvrditi posebne mjere zaštite od požara, te na osnovu njih izraditi elaborat zaštite od požara koji će biti podloga za izradu glavnog projekta.
* Za građevine u kojima će se stavljati u promet, koristiti i skladištiti zapaljive tekućine i plinovi potrebno je postupiti sukladno članku 11. Zakona o zapaljivim tekućinama i plinovima (NN 108/95 i 56/10).

III. ZAVRŠNE ODREDBE

Članak

Plan je izrađen u šest izvornika koji se čuvaju u dokumentaciji prostora.

Članak

Ova odluka stupa na snagu osmog dana nakon objave u službenom glasilu.

SPLITSKO-DALMATINSKA ŽUPANIJA

OPĆINA DUGI RAT

Općinsko vijeće

|  |  |
| --- | --- |
| KLASA: | PREDSJEDNIK OPĆINSKOG VIJEĆA: |
| URBROJ: | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Dugi Rat, \_\_. \_\_\_\_\_\_\_\_ 2019. | Bernardin Petrić |